Samast materjalist selgub ka see,  miks talitas üks ja teine pool just nii ja mitte teisiti. Sakslastel ja venelastel oli taktikalistel põhjustel ilmsesti kasulik eestlasi süüdistada separatismis, eestlastel samadel põhjustel omakorda kasulik separatismi ei­tada. Ses olukorras ei saa täiesti puhta rahana võtta ei vastaste süüdistusi ega eestlaste tagasitõrjumisi või, teiste sõnadega, antud materjali najal ei saa iseseisvusmõtte esinemist eestlaste keskel lugeda tõestatuks, kuid ei saa kaugeltki pidada ka selle mõtte hellitamist hoopis  võimatuks. Aga nii või teisiti, oluline on juba seegi, et mõte niisugusena - olgugi see tegelikus poliitikas kasutamatu - korduva poleemika tõttu pidi tuttavaks saama laiemateski hulkades juba 80-n dail aastail.